CELEX: 32011D0007
Language: ro
Date: 2011-01-07 00:00:00
Title: 2011/7/UE: Decizia Comisiei din 7 ianuarie 2011 de modificare a anexei XI la Directiva 2003/85/CE a Consiliului în ceea ce privește lista laboratoarelor autorizate să manipuleze virusul viu al febrei aftoase [notificată cu numărul C(2010) 9592]  Text cu relevanță pentru SEE

8.1.2011   
            
            
               RO
            
            
               Jurnalul Oficial al Uniunii Europene
            
            
               L 5/27
            
         DECIZIA COMISIEI
   din 7 ianuarie 2011
   de modificare a anexei XI la Directiva 2003/85/CE a Consiliului în ceea ce privește lista laboratoarelor autorizate să manipuleze virusul viu al febrei aftoase
   [notificată cu numărul C(2010) 9592]
   (Text cu relevanță pentru SEE)
   (2011/7/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2003/85/CE a Consiliului din 29 septembrie 2003 privind măsurile comunitare de combatere a febrei aftoase, de abrogare a Directivei 85/511/CEE și a Deciziilor 89/531/CEE și 91/665/CEE și de modificare a Directivei 92/46/CEE (1), în special articolul 67 alineatul (2),
   întrucât:
   
               (1)
            
            
               Directiva 2003/85/CE stabilește măsurile minime de combatere care trebuie aplicate în cazul apariției unui focar de febră aftoasă și anumite măsuri preventive destinate unei mai bune conștientizări și pregătiri a autorităților competente și a comunității agricole cu privire la această boală.
            
         
               (2)
            
            
               Aceste măsuri preventive includ obligația statelor membre de a garanta faptul că manipularea virusului viu al febrei aftoase în contextul activităților de cercetare și diagnosticare este efectuată numai în laboratoare autorizate, specificate în partea A din anexa XI la Directiva 2003/85/CE.
            
         
               (3)
            
            
               Franța a informat în mod oficial Comisia că numele laboratorului său național specificat în partea A din anexa XI la Directiva 2003/85/CE, situat în Franța, a fost modificat.
            
         
               (4)
            
            
               Din motive de siguranță juridică, este importantă actualizarea permanentă a listei laboratoarelor prevăzute în partea A din anexa respectivă. Prin urmare, este necesară înlocuirea mențiunii referitoare la Franța în lista laboratoarelor prevăzută în partea A din anexa XI la Directiva 2003/85/CE.
            
         
               (5)
            
            
               Prin urmare, anexa XI la Directiva 2003/85/CE ar trebui modificată în consecință.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   În partea A din anexa XI la Directiva 2003/85/CE, mențiunea pentru Franța se înlocuiește cu următorul text:
   
      
                  „FR
               
               
                  Franța
               
               
                  Agence nationale de sécurité sanitaire de l'alimentation, de l'environnement et du travail (ANSES), Laboratoire de santé animale de Maisons-Alfort
               
               
                  Franța”
               
            
   Articolul 2
   Prezenta decizie se adresează statelor membre.
   
      Adoptată la Bruxelles, 7 ianuarie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 306, 22.11.2003, p. 1.